**Vladimír Dravecký** (s. 3. kesäkuuta 1985 Košice, Tšekkoslovakia) on slovakialainen jääkiekkoilija, joka pelaa Tšekin Extraligan HC Třinecissä. Hän on pelipaikaltaan oikea laitahyökkääjä. Eliteprospects.om -sivuston Matias Strozykon kuvaillut Draveckýa kahden suunnan hyökkääjäksi, joka on käyttökelpoinen alivoimalla.

Ura
---

### Seuraura

Dravecký on HC Košicen kasvatti. Hän teki joukkueessa Extraliga-debyyttinsä vain 16-vuotiaana kaudella 2001–2002. Kausi 2003–2004 oli Draveckýlle kuitenkin varsinainen tulokaskausi Extraligassa ja se toi hänelle 43 runkosarjaottelussa tehot 1+3=4. Kevään 2007 pudotuspeleissä Dravecký jakoi viidellä osumallaan Košicen sisäisen maalipörssin voiton Jan Plevan ja Stanislav Gronin kanssa. Hän kävi ensimmäisten joukkueessa pelaamiensa kausien aikana myös lainalla sarjatasoa alempana 1. hokejová liga SR:ssä HK Trebišovin, PHK Prešovin ja HKm Humennén joukkueissa.

Draveckýa ei koskaan varattu NHL:ään. Hän teki toukokuussa 2007 kaksivuotisen ja kaksisuuntaisen sopimuksen NHL-joukkue Los Angeles Kingsin kanssa. Dravecký pelasi ensimmäisestä sopimuskaudestaan noin puolet AHL-joukkue Manchester Monarchsissa ja puolet sarjatasoa alempana ECHL:n Reading Royalsissa, jota hän vahvisti myös 2008 pudotuspeleissä. Kauden 2008–2009 Dravecký pelasi kokonaan Monarchsissa.

Kaudeksi 2009–2010 Dravecký palasi kasvattajaseuraansa HC Košiceen, jonka toiseksi paras pistemies hän oli Rudolf Hunan jälkeen tehoilla 18+21=39. Kevään 2010 pudotuspeleissä Dravecký jakoi tehoilla 7+7=14 joukkueen sisäisen pistepörssin voiton Peter Húževkan kanssa. Hän voitti kauden päätteeksi Slovakian-mestaruuden. Kaudeksi 2010–2011 Dravecký teki kaksivuotisen sopimuksen KHL-joukkue Jugra Hanty-Mansijskin kanssa.
 Hän kuitenkin vietti Venäjällä lopulta vain seitsemän KHL-ottelua Jugrassa ja sarjatasoa alempana kahdeksan VHL-ottelua Molot-Prikamje Permissä, kunnes Dravecký palasi Košiceen marraskuussa 2010. Hänestä tuli joukkueen varakapteeni ja voitti taas Slovakian-mestaruuden keväällä 2011.

Kaudella 2011–2012 Dravecký teki Extraligan yhden kauden piste-ennätyksensä tehoilla 23+20=43, joilla hän oli Košicen paras maalintekijä ja toiseksi paras pistemies Miroslav Zálešákin jälkeen. Dravecký jakoi Extraligan maalipörssin viidennen sijan kolmen muun pelaajan kanssa. Hän oli myös 11 osumallaan koko kevään 2012 pudotuspelien paras maalintekijä. Dravecký voitti myös Košicen sisäisen tehotilaston lukemalla +9. Kaudeksi 2012–2013 hän siirtyi KHL:n slovakialaiseen laajennusjoukkue HC Slovan Bratislavaan. Tammikuussa 2013 Draveckýn ja maalivahti Ville Hostikan sopimus kuitenkin purettiin. Samassa kuussa Dravecký siirtyi loppukauden kattavalla sopimuksella Suomeen ja SM-liigajoukkue Espoo Bluesin riveihin.

Elokuussa 2013 Dravecký teki 13. lokakuuta asti kestävän sopimuksen Sveitsin toiseksi korkeimmalla sarjatasolla National League B:ssä pelaavan HC Ajoien kanssa. Marraskuussa hänen sopimustaan jatkettiin kauden 2013–2014 loppuun ja Dravecký oli Ajoien kolmanneksi paras pistemies tehoilla 12+22=34. Kaudeksi 2014–2015 hän siirtyi Tšekin Extraligan HC Třineciin. Dravecký voitti kauden päätteeksi hopeaa. Kaudella 2015–2016 hän oli Třinecin paras maalintekijä ja kolmanneksi paras pistemies tehoilla 15+16=31.

### Maajoukkueura

Dravecký edusti Slovakiaa MM-kilpailuissa vuosina 2010, 2015 ja 2016. Vuoden 2015 turnauksessa hän jakoi tehoilla 1+5=6 joukkueensa sisäisen pistepörssin voiton Marián Gaboríkin kanssa ja sisäisen syöttöpörssin voiton Libor Hudáčekin kanssa. Dravecký palkittiin sekä Tanskaa että Yhdysvaltoja pelatun alkulohkon ottelun päätteeksi Slovakian ottelun parhaana pelaajana. Yhteensä hän on pelannut 51 A-maaottelua tehopistein 9+14=23.

Dravecký pelasi myös alle 18-vuotiaiden MM-kilpailuissa vuonna 2003.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2001–2002 | HC Košice | SloEL | 1 | 0 | 0 | 0 | 0 | – | – | – | – | – |
| 2002–2003 | HK Trebišov | Slovakia I | 2 | 0 | 1 | 1 | 0 | – | – | – | – | – | U18 | 7 | 0 | 3 | 3 | 0 |
| 2003–2004 | PHK Prešov | Slovakia I | 4 | 1 | 1 | 2 | 4 | 7 | 7 | 2 | 9 | 4 |
|  | HC Košice | SloEL | 43 | 1 | 3 | 4 | 4 | – | – | – | – | – |
| 2004–2005 | HC Košice | SloEL | 51 | 5 | 6 | 11 | 8 | 10 | 0 | 1 | 1 | 0 |
| 2005–2006 | HKm Humenné | Slovakia I | 2 | 1 | 3 | 4 | 0 | – | – | – | – | – |
|  | HC Košice | SloEL | 54 | 8 | 18 | 26 | 18 | 8 | 1 | 0 | 1 | 8 |
| 2006–2007 | HKm Humenné | Slovakia I | 1 | 2 | 1 | 3 | 2 | – | – | – | – | – |
|  | HC Košice | SloEL | 52 | 9 | 14 | 23 | 16 | 11 | 5 | 3 | 8 | 2 |
| 2007–2008 | Reading Royals | ECHL | 26 | 4 | 20 | 24 | 20 | 6 | 0 | 1 | 1 | 4 |
|  | Manchester Monarchs | AHL | 31 | 3 | 9 | 12 | 19 | – | – | – | – | – |
| 2008–2009 | Manchester Monarchs | AHL | 80 | 6 | 18 | 24 | 42 | – | – | – | – | – |
| 2009–2010 | HC Košice | SloEL | 44 | 18 | 21 | 39 | 36 | 16 | 7 | 7 | 14 | 2 | MM | 6 | 0 | 0 | 0 | 2 |
| 2010–2011 | Jugra Hanty-Mansijsk | KHL | 7 | 0 | 2 | 2 | 0 | – | – | – | – | – |
|  | Molot-Prikamje Perm | VHL | 8 | 1 | 1 | 2 | 2 | – | – | – | – | – |
|  | HC Košice | SloEL | 31 | 12 | 10 | 22 | 53 | 14 | 7 | 4 | 11 | 10 |
| 2011–2012 | HC Košice | SloEL | 55 | 23 | 20 | 43 | 26 | 16 | 11 | 2 | 13 | 14 |
| 2012–2013 | HC Slovan Bratislava | KHL | 24 | 1 | 3 | 4 | 10 | – | – | – | – | – |
|  | Blues | SM-liiga | 13 | 4 | 4 | 8 | 2 | – | – | – | – | – |
| 2013–2014 | HC Ajoie | NLB | 31 | 12 | 22 | 34 | 12 | – | – | – | – | – |
| 2014–2015 | HC Třinec | ČEL | 50 | 7 | 21 | 28 | 40 | 18 | 4 | 3 | 7 | 8 | MM | 7 | 1 | 5 | 6 | 0 |
| 2015–2016 | HC Třinec | ČEL | 51 | 15 | 16 | 31 | 42 | 5 | 1 | 0 | 1 | 0 | MM | 7 | 0 | 2 | 2 | 4 |
| 2016–2017 | HC Třinec | ČEL | 48 | 11 | 16 | 27 | 36 | 6 | 2 | 1 | 3 | 0 | MM | 7 | 0 | 4 | 4 | 2 |
| 2017–2018 | HC Třinec | ČEL | 42 | 6 | 10 | 16 | 22 | 18 | 0 | 5 | 5 | 6 |
| 2018–2019 | HC Třinec | ČEL | 51 | 7 | 7 | 14 | 14 | 17 | 2 | 5 | 7 | 10 |
| 2019–2020 | HC Třinec | ČEL | 52 | 10 | 9 | 19 | 14 | – | – | – | – | – |
| 8 kautta | yhteensä | SloEL | 331 | 76 | 92 | 168 | 161 | 75 | 31 | 17 | 48 | 36 |
| 6 kautta | yhteensä | ČEL | 294 | 56 | 79 | 135 | 168 | 64 | 9 | 14 | 23 | 24 |
| 2 kautta | yhteensä | AHL | 111 | 9 | 27 | 36 | 61 | – | – | – | – | – |
| 2 kautta | yhteensä | KHL | 31 | 1 | 5 | 6 | 10 | – | – | – | – | – |
| 1 kausi | yhteensä | SM-liiga | 13 | 4 | 4 | 8 | 2 | – | – | – | – | – |

Lähteet
-------

* Vladimír Dravecký The Internet Hockey Databasessa (englanniksi)
* Vladimír Dravecký *Elite Prospects*. Everysport Media Group AB.  (englanniksi)

### Viitteet

1. 1 2  Vladimír Dravecký The Internet Hockey Databasessa (englanniksi)
2. 1 2 3 4 5 6 7  Vladimír Dravecký *Elite Prospects*. Everysport Media Group AB.  (englanniksi)
3. ↑  Dravecký do tímu nováčika KHL Chanty-Mansijska  18.6.2010. HOKEJ.sk.  Arkistoitu 5.3.2016. Viitattu 25.1.2013. (slovakiksi)
4. ↑  Dravecký a Hostikka opúšťajú káder Slovana  2.1.2013. HC SLOVAN.sk. Viitattu 25.1.2013. (slovakiksi)
5. ↑  Slovakialaishyökkääjä Bluesin haaviin *Jatkoaika.com*.  25.1.2013. Jatkoaika r.y. Viitattu 25.1.2013.
6. ↑  Dravecky matkaa Espoosta Sveitsiin *Jatkoaika.com*.  30.8.2013. Jatkoaika r.y. Viitattu 30.8.2013.
7. ↑  BEST PLAYER OF THE GAME SELECTED BY THE TEAM  17.5.2015. IIHF.  Arkistoitu 30.9.2015. Viitattu 30.8.2013. (englanniksi)